TACC บวก 6% โบรกอัพเป้า 10 บ. คาดไตรมาส 1/66 กำไรฟื้น
TACC บวก 6% โบรกอัพเป้า 10 บ. แนะนำ “ซื้อลงทุน” คาดกำไรจะกลับมาฟื้นดีในไตรมาส 1/66 พร้อมดันกำไรกลับมาสดใสในครึ่งแรกของปี 66
TACC บวก 6% โบรกอัพเป้า 10 บ. แนะนำ “ซื้อลงทุน” คาดกำไรจะกลับมาฟื้นดีในไตรมาส 1/66 พร้อมดันกำไรกลับมาสดใสในครึ่งแรกของปี 66
14 ธ.ค. 2565

ผู้สื่อข่าวรายงานว่า วันนี้ (14 ธ.ค.65) ราคาหุ้น บริษัท ที.เอ.ซี. คอนซูเมอร์ จำกัด (มหาชน) หรือ TACC ณ เวลา 11:06 น. อยู่ที่ระดับ 6.60 บาท บวก 0.35 บาท หรือ 5.60% สูงสุดที่ระดับ 6.65 บาท ต่ำสุดที่ระดับ 6.30 บาท ด้วยมูลค่าการซื้อขาย 45.79 ล้านบาท

บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์วันนี้ (14 ธ.ค.65) ว่า ผู้บริหารยืนยันว่าจะไม่มีการขายหุ้นออกมาเพิ่มเติม และยังคงเป็นผู้ถือหุ้นอันดับ 1 และผู้บริหารหลักตามเดิม โดยตั้งเป้ารายได้ปี 66 โตต่อ 10%-15% เมื่อเทียบกับงวดเดียวกันของปีก่อน ตามการฟื้นตัวของรายได้ 7-11, การโตพร้อมกับการขยายสาขาใหม่ของ 7-11 ทั้งในและต่างประเทศ และยังเร่งผลักดันรายได้กลุ่ม Non 7-11 ให้เติบโตมากขึ้นเช่นเดียวกัน ระยะสั้น คาดกำไรไตรมาส 4/65 ทรงตัวจากไตรมาสก่อนหน้า
อย่างไรก็ตาม แม้เป็น High Season แต่คาดยังมีสต็อกวัตถุดิบราคาสูงใช้อยู่ และจะทยอยลดลงในไตรมาส 1/66 จึงคาดกำไรจะกลับมาฟื้นตัวสดใสในครึ่งแรกของปี 66 แม้เริ่มเห็น Upside ของกำไรปี 65 ราว 6% แต่เบื้องต้นยังคาดกำไรปี 65-66 ไว้ตามเดิม เพิ่มขึ้น 9.4% เมื่อเทียบกับงวดเดียวกันของปีก่อน และเพิ่มขึ้น 13.6% เมื่อเทียบกับงวดเดียวกันของปีก่อน ตามลาดับ
ทั้งนี้ ปรับใช้ราคาเป้าหมายปี 66 ที่ 10 บาท (อิง PE เดิม 23 เท่า) ราคาหุ้นปี 65 ให้ผลตอบแทน ลดลง 20.4% ถือว่าUnderperform สุดในกลุ่ม และปัจจุบันเทรดบน PE ปี 66 เพียง 14.2 เท่า ต่ำสุดในกลุ่มเครื่องดื่ม ยังแนะนำ “ซื้อลงทุน”